Diari Oficial de la Generalitat Valenciana


Sumari del DOGV 3822, del 25-08-2000 (2000/6560)

RESOLUCIÓ de 26 de juny de 2000, de la directora general de Promoció Cultural i Patrimoni Artístic, per la qual es resol el concurs públic per a la concessió de set beques per a la creació artística destinades a jóvens creadors de la Comunitat Valenciana, convocades per l'Ordre d'1 de març de 2000 de la Conselleria de Cultura, Educació i Ciència (DOGV núm. 3.714, de 22.03.2000).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3822

Data del DOGV
:   25-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6560


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 26 de juny de 2000, de la directora general de Promoció Cultural i Patrimoni Artístic, per la qual es resol el concurs públic per a la concessió de set beques per a la creació artística destinades a jóvens creadors de la Comunitat Valenciana, convocades per l'Ordre d'1 de març de 2000 de la Conselleria de Cultura, Educació i Ciència (DOGV núm. 3.714, de 22.03.2000). [2000/F6560]
  
Vista l'acta de la reunió del 21 de juny de 2000 de la comissió qualificadora del concurs públic convocat per l'Ordre d'1 de març de 2000 de la Conselleria de Cultura, Educació i Ciència, per a la concessió de set beques per a la creació artística destinades a jóvens creadors de la Comunitat Valenciana (DOGV núm. 3.714, de 22.03.2000), i d'acord amb la delegació efectuada pel conseller de Cultura, Educació i Ciència en esta direcció general, recollida en la disposició final primera de l'ordre de convocatòria indicada, resolc:
  
Primer
  
Concedir les set beques per a la creació artística destinades a jóvens creadors de la Comunitat Valenciana, d'acord amb la base primera de la convocatòria, als concursants següents:
  
María Bleda i José María Rosa
  
Elisabet Merino
  
Pablo Castellanos
  
Blanca Montalvo
  
Juan González
  
Juan Antonio Canales
  
Sergio Belinchón
  
Segon
  
La dotació econòmica de les beques serà d'1.000.000 de pessetes cada una, equivalent a 6.010,12 euros, a càrrec de l'aplicació pressupostària 89.28.997.50.7, codi de línia 403, del Pressupost de la Generalitat Valenciana per a 2000. Una vegada acceptada la beca, la Conselleria de Cultura i Educació procedirà a pagar fins a un màxim del 40% de l'import total de la beca concedida. Els pagaments restants, fins a completar la totalitat de l'import de la beca concedida, es faran efectius parcialment pels imports que els beneficiaris justifiquen prèviament presentant, fins al 31 de desembre de 2000, davant de la Direcció General de Promoció Cultural i Patrimoni Artístic, una relació de despeses i memòries parcials del desplegament del projecte.
  
Tercer
  
Desestimar la resta de les sol·licituds presentades.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament un recurs de reposició o directament un recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació en el termini d'un mes a comptar des de l'endemà de la notificació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació.
  
València, 26 de juny de 2000.- La directora general de Promoció Cultural i Patrimoni Artístic: (P. D. Ordre d'1.03.2000, DOGV núm. 3.714 de 22.03.2000): Consuelo Ciscar Casabán.